Lyngby-Taarbæk Symfoniorkester
Hop til indholdet
Tilbage
Velkommen
Om LTSO
Hvad har LTSO spillet
LTSO's historie
Privatlivspolitik
Presse
Presse
Galleri
Anmeldelser
Koncerter
Prøveplan
Medlemsinfo
Kalender
Vedtægter
Kontakt
Kontakt LTSO
Book LTSO til en koncert
Vil du spille med?
Log ind
LTSO's historie
Lyngby-Taarbæk Symfoniorkester (LTSO) begyndte i 1957 som en integreret del af Lyngby-Taarbæk Kommunes frivillige skolemusik. Ved omstruktureringen i 1980 fik orkestret selvstændig status, og blev en forening med egen bestyrelse. Orkestret har fuld symfonisk besætning og medlemmerne kommer i dag fra hele Storkøbenhavn.
Aldersmæssigt fordeler orkesterets i alt ca. 65 medlemmer sig mellem 17 og 68 år. Siden 1980 har LTSO udviklet sig til et af de bedste amatør-symfoniorkestre i Danmark. I dag er orkestret kendt som et ambitiøst og socialt velfungerende orkester.
I 1990′erne valgte man at arbejde med skiftende dirigenter, for derved stadig at få tilført ny inspiration og udfordring. Dette er stadigvæk gældende praksis og orkesteret har i de senere
år bl.a. samarbejdet med dirigenter som Morten Ryelund, Frans Rasmussen, Ole-Henrik Dahl, Tamás Vetö, Razuva Cernat, Jesper Grove Jørgensen, Peter Ettrup, Jan Wagner, René Bjerregaard Nielsen, Jules van Hessen og
Per-Otto Johannsson.
Af solister som orkestret har haft kan bl.a. nævnes:  Jakob Keiding, hn. Inga Nielsen, sop.  Peder Elbæk, vi. Edith Guillaume, sop. Gert von Bülow, vc. Gitta-Maria Sjöberg, sop. Kathrine Gislinge, klav. Anne Margrethe Dahl, sop. Per Salo, klav. Kurt Ravn, ten. Johannes Søe Hansen, vi. Eskær Trioen, Andreas Fosdal, ob. Rune Sørensen, vi. Christina Åstrand, vi. András Adorján, fl. Ignas Mazvila, fg. Toke Møldrup, vc.
En sæson i orkesteret byder typisk på 4 projekter á 2-3 måneders varighed, alle med en ugentlig prøve og afsluttet med to/tre koncerter, altid med en koncert i Lyngby Kulturhus, som i dag er orkestrets faste base. Ofte afsluttes sæsonen med en koncert i Tivolis koncertsal i juni. Siden starten af 1990'erne har koncertrejser i udlandet også været en fast del af orkestrets aktiviteter.
Hidtil har orkesteret spillet i bl.a. Frankrig, Sverige, Italien, England, Færøerne, Østrig, Tyskland, Letland, Polen og Finland. I 1999 spillede orkesteret på Det Kongelige Teaters Gl. Scene i et samarbejde med Opera-akademiet. Udover koncerter med klassisk/romantisk samt nyere symfonisk musik og opera spiller orkesteret også mere underholdningspræget musik, f.eks. til nytårskoncerter og i forbindelse med kommunale arrangementer.
Orkesteret bliver desuden jævnligt kontaktet af produktionsselskaber i forbindelse med optagelser til spille- og reklamefilm, musikvideoer samt TV-udsendelser, når der er behov for en flok glade musikalske mennesker.
Af eksempler på det sidste kan nævnes TV-serien Bryggeren, en reklamefilm for Synoptik, TV2's Den store klassefest, popbandet Venga Boys' musikvideo Forever as one og Interflora i 2007. I 1995, 1996 og 1998 medvirkede orkesteret i Thomas Eje Show – en produktion der indbragte en platinvideo og som flere gange har været vist på TV. LTSO har indspillet CD'er med Hornemann's Gurresuite og et udpluk af nytårs-koncerterne 2006 med Dario Campeotto, Tony Landy og Tove Hyldgaard med titlen "Under Italiens sol".

Lyngby-Taarbæk Symfoniorkester | Formand tlf: +45 2921 1423
Næstformand tlf: +45 6166 4541 | E-mail: skabet@ltso.dk
Fotos: Copyright Peder Krabbe | Designet af Standoutmedia